Iktatószám:

**EGÉSZSÉGÜGYI SZOLGÁLATI**

**Munkaszerződés**

Amely létrejött egyrészről:

név: **Városi Önkormányzat Egészségügyi Központja**

székhely: 8790 Zalaszentgrót, Dózsa Gy. u. 5.

adószám: 15435233-1-20

törzskönyvi nyilvántartási azonosító: 435239

képviseli: Hetesi-Tőke Judit intézményvezető-helyettes

mint munkáltató (a továbbiakban: **Munkáltató**)

másrészről

név: **Dr. Al-Yari Mohamed**

születési hely és idő:

anyja neve:

lakcím:

adóazonosító jel:

TAJ:

bankszámlaszáma:

mint egészségügyi szolgálati jogviszonyban álló személy (a továbbiakban: **Munkavállaló**)

Munkáltató és Munkavállaló együttesen mint felek (a továbbiakban: **Felek**) között a lent megjelölt helyen és időben az alábbi feltételekkel:

1. Felek megállapodnak, hogy a Munkáltató a Munkavállalót **2021. március 1. napjától kezdődően** Zalaszentgrót Városi Önkormányzat Képviselő-testületének 19/2019. (II. 14.) számú képviselő-testületi határozatában foglaltak szerint **2024. február 28. napjáig tartó határozott** [**időtartamra létesített egészségügyi szolgálati jogviszony**](cdp://40/a07v2008.mag/77) **keretében** foglalkoztatja a jelen egészségügyi szolgálati munkaszerződésben (a továbbiakban: szolgálati munkaszerződés) foglaltak szerint.
   1. A Munkáltató kijelenti, hogy a Munkavállaló orvosigazgató munkakörben alkalmazza, a Munkavállaló pedig kijelenti, hogy a Munkáltató alkalmazásába lép.
   2. Munkavállaló tudomásul veszi, hogy a vezetői megbízás a Munkáltató részéről egyoldalúan visszavonható.
   3. Felek rögzítik, hogy a Munkavállaló az egészségügyi szolgálati jogviszony létesítése tekintetében előírt feltételeknek megfelel.
2. A Munkavállaló jelen szerződés hatályba lépése napján 21 év 2 hónap 0 nap időtartamú egészségügyi szolgálati jogviszonnyal rendelkezik, ezért a Munkáltató a Munkavállalót a 41- év fizetési fokozatba sorolja be.

A Munkavállaló besorolására a következő végzettségek, szakképesítések figyelembevételével került sor: általános orvos, belgyógyász szakorvos, kardiológus szakorvos, okleveles egészségügyi menedzser.

Fizetési fokozata alapján a Munkavállaló [illetménye](cdp://40/a07v2008.mag/30) havonta **bruttó 1.666.040,- Ft, azaz bruttó egymillió-hatszázhatvanhatezer-negyven forint.**

A Munkavállaló a következő fizetési fokozatba 2025. 01. 01. napján lép.

Jelen pontban rögzített valamennyi díjazás a Munkavállaló részére minden hónap 5. napjáig megfizetésre kerül a Munkavállaló lakossági folyószámlájára történő utalással.

1. Felek rögzítik, hogy a Munkavállaló szolgálati elismerésre jogosító jogviszonyának kezdete: 1998. 02. 01.
2. A Munkavállaló [munkavégzési helye](cdp://40/a07v2008.mag/17): 8790 Zalaszentgrót, Dózsa Gy. u. 5-7.
3. A Munkavállaló felett a [munkáltatói jogkör](cdp://40/a07v2005.mag/1) gyakorlása az alábbiak szerint történik: a megbízási, illetőleg a felmentési jogkör gyakorlása a Munkáltató irányító szervének, nevezetesen a Zalaszentgrót Város Önkormányzata Képviselő-testületének kizárólagos hatáskörébe tartozik.A vezető feletti egyéb munkáltatói jogok gyakorlására Zalaszentgrót Város Önkormányzatának polgármestere jogosult.
4. Felek megállapodnak abban, hogy a Munkavállaló teljes munkaidőben kerül foglalkoztatásra, munkaideje heti 40 óra az alábbiak szerint azzal, hogy a teljes napi munkaidejét a 4. pontban meghatározott munkavégzési helyén kell töltenie:

6.1. heti munkaidő hétfőtől péntekig 7:00 órától – 15:00 óráig,

6.2. a napi munkaidő részét képező munkaközi szünet 20 perc.

1. A Munkavállalót az Eszjtv. szerint évi 33 munkanap szabadság (21 munkanap alapszabadság, valamint 10 munkanap magasabb vezetői megbízás alapján járó és 2 munkanap gyermek után járó pótszabadság) illeti meg azzal, hogy 2021. évben a 2021. január 1. – 2021. február 28. közötti időszakra a Kjt. szerinti 7 munkanap szabadság, a 2021. március 1. – 2021. december 31. közötti időszakra pedig az Eszjtv. szerinti 28 munkanap szabadság illeti meg. Munkavállaló a 2020. december 31-én meglévő 71 munkanap szabadságát (42 munkanap alapszabadság, valamint 14 munkanap fizetési fokozat szerinti, 11 munkanap magasabb vezetői megbízás alapján járó és 4 munkanap gyermek után járó pótszabadság) 2023. december 31-ig kiveheti.
2. A Munkavállaló akként nyilatkozik, hogy a jogszabályokban, különösen az Eszjtv. 4. §-ában foglalt összeférhetetlenségi ok vele szemben az egészségügyi szolgálati jogviszony létesítésekor nem áll fenn, és tudomásul veszi, hogy az egészségügyi szolgálati jogviszony fennállása alatt összeférhetetlenségét folyamatosan fenntartani, illetőleg a felmerülő összeférhetetlenségi ok esetén azt a Munkáltató felé haladéktalanul írásban bejelenteni köteles.
3. A Munkavállaló az [Eszjtv. 4. § (1) bekezdése](https://optijus.hu/optijus/lawtext/A2000100.TV/tvalid/2021.1.30./tsid/lawrefP(4)B(1)) szerinti további jogviszony létesítése előtt köteles a fenntartó által Zalaszentgrót Város Önkormányzata Képviselő-testületének 151/2020. (XII. 17.) számú képviselő-testületi határozatában kijelölt személy, nevezetesen Zalaszentgrót Város Önkormányzata polgármesterének mint engedélyező szervnek az engedélyét kérni.
4. Munkáltató évente egyszer elvégzi a Munkavállaló minősítését.
5. Felek rögzítik, hogy a munkaszerződéstől eltérő foglalkoztatás esetén a kirendelés időtartama 12 hónapos időszak alatt összesen a 44 beosztás szerinti munkanapot vagy 352 órát nem haladhatja meg.

A Munkavállaló az egészségügyi szolgálati jogviszonyról szóló 2020. évi C. törvény végrehajtásáról szóló 528/2020. (XI. 28.) Korm. rendelet 8. § (2) bekezdése szerinti esetekben nem rendelhető ki.

A Munkáltató a Munkavállalót legalább 10 munkanappal korábban írásban tájékoztatja

a) a kirendelés elrendeléséről,

b) a kirendelés időtartamáról,

c) a kirendelésnek megfelelő munkavégzés helyéről,

d) a kirendelés idejére járó illetményéről,

e) a kirendeléshez kapcsolódó szállási és utazási kérdésekről.

1. A Felek rögzítik, hogy áthelyezés esetén az Eszjtv. 12. § (2) bekezdésében meghatározott feltételeket minden esetben háromoldalú megállapodásban kell rögzíteni.
2. A Munkavállaló végkielégítése szempontjából egészségügyi szolgálati jogviszonyának kezdete: 2021. március 1. napja.
3. Jelen egészségügyi szolgálati munkaszerződés a Felek kölcsönös és egybehangzó jognyilatkozatával jön létre, melyet módosítani vagy megszüntetni csak írásban lehet.
4. A Munkavállaló köteles valamennyi, a munkavégzés során, illetőleg az egészségügyi szolgálati jogviszonyával kapcsolatosan tudomására jutott, vagy a munkavégzés teljesítése során létrejött adatot, tényt, valamint a Munkáltatóra, illetve a tevékenységére vonatkozó valamennyi információt bizalmasan kezelni. A Munkavállaló nem közölhet ezen túl harmadik személlyel semmiféle olyan információt, amelyet a Munkáltató közvetve, vagy közvetlenül bizalmasnak minősített, vagy amelynek bizalmas voltát munkaköréből adódóan fel kellett ismernie.
5. A jelen egészségügyi szolgálati munkaszerződésre az alábbi jogszabályok az irányadóak:

* az egészségügyi szolgálati jogviszonyról szóló 2020. évi C. törvény (Eszjtv.)
* a munka törvénykönyvéről szóló 2012. évi I. törvény
* az egészségügyi szolgálati jogviszonyról szóló 2020. évi C. törvény végrehajtásáról szóló 528/2020. (XI. 28.) Korm. rendelet
* az egészségügyi dolgozók és egészségügyben dolgozók jogviszonyával kapcsolatos egyes kérdésekről szóló 530/2020. (XI. 28.) Korm. rendelet
* az egészségügyi tevékenység végzésének egyes kérdéseiről szóló 2003. évi LXXXIV. törvény
* egyes egészségügyi dolgozók és egészségügyben dolgozók illetmény- vagy bérnövelésének, valamint az ahhoz kapcsolódó támogatás igénybevételének részletes szabályairól szóló 256/2013. (VII. 5.) Korm. rendelet.

Jelen szolgálati munkaszerződést Felek elolvasás és kellő megértés után, mint ügyleti akaratukkal mindenben egyezőt jóváhagyólag írták alá.

Kelt: Zalaszentgrót, 2021. február „…..”

|  |  |
| --- | --- |
| …………………….…………..  Munkavállaló | ……………………..……………  Munkáltató |

Pénzügyileg ellenjegyzem:

**Záradék:**

Jelen szerződést Zalaszentgrót Város Önkormányzata Képviselő-testületének feladat- és hatáskörében eljárva a polgármester a …/2021. (II. 15.) számú határozattal hagyta jóvá.

Készült 3 db eredeti példányban:

1. Munkavállaló

2. Illetményszámfejtő hely

3. Irattár