Szám:1-2/2021. 3. sz. napirendi pont

**Indokolás**

**Zalaszentgrót Városi Önkormányzata Polgármesterének**

**2021. február 15-re tervezett döntéséhez**

**Tárgy:** Zalaszentgrót Város Önkormányzata előző évek kötelezettségvállalásairól szóló tájékoztatás

és a 2021. évi adósságot keletkeztető kötelezettségvállalásáról döntés

**Tisztelt Képviselő-testület!**

Az államháztartásról szóló 2011. évi CXCV. törvény 29/A. §-a alapján a helyi önkormányzatnak a költségvetési rendelet elfogadásáig be kell mutatni az adósságot keletkeztető ügyletből származó meglévő és várható kötelezettségeit, valamint az ezek fedezetére bevonható bevételek alakulását. Zalaszentgrót Város Önkormányzata nem rendelkezik hitelállománnyal, a folyamatban lévő pályázatok megvalósításához nem kíván hitelt felvenni, mivel a szükséges önrészekkel rendelkezik, valamint a jogszabályi változások lehetővé tették a megvalósításhoz szükséges forrás előlegként történő lehívását, illetve az utófinanszírozott pályázatok esetében a pályázati összeg visszaigénylése folyamatos.

**Határozati javaslat:**

Zalaszentgrót Város Önkormányzata Képviselő-testületének feladat- és hatáskörében eljárva a Polgármester - a Kormány 27/2021. (I. 29.) Korm. rendeletének 1. §-a alapján kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, Zalaszentgrót Város Önkormányzata Képviselő-testülete tagjainak írásbeli véleményére, valamint a Tanácsadó Testület állásfoglalására figyelemmel a város adósságot keletkeztető ügyletéről készült tájékoztatót elfogadja.

A Képviselő-testület 2021. évre vonatkozóan adósságot keletkeztető ügyletről nem dönt, ezért nem kerül bemutatásra az adósságot keletkeztető ügyletekhez történő hozzájárulás részletes szabályairól szóló 353/2011. (XII. 30.) Korm. rendelet előírásai alapján az önkormányzat saját bevételeinek és az adósságot keletkeztető ügyleteiből eredő fizetési kötelezettségeinek 2021. évi költségvetési évre és az azt követő három évre várható összege sem.

A Képviselő-testület felkéri a polgármestert, hogy kísérje figyelemmel a kötelezettségvállalások teljesítését, szükség esetén adjon erről tájékoztatást a Képviselő-testület számára.

Határidő: 2021. december 31.

Felelős: Baracskai József polgármester

**Zalaszentgrót**, 2021. február 08.

**Baracskai József**

polgármester

Az indokolás a törvényességi előírásoknak megfelel.

**Dr. Simon Beáta**

jegyző