Szám: 1-2/2021. 6. sz. napirendi pont

**Indokolás**

**Zalaszentgrót Város Önkormányzata Polgármesterének**

**2021. február 15-re tervezett döntéséhez**

**Tárgy**: Tájékoztató a Szentgrótért Kft. 2020. évi működésének pénzügyi eredményéről, valamint a 2021. évi működési stratégiáról

**Tisztelt Képviselő-testület!**

Zalaszentgrót Város Önkormányzata egyszemélyes tulajdonosa a Szentgrótért Kereskedelmi és Szolgáltató Korlátolt Felelősségű Társaságnak (a továbbiakban röviden: Szentgrótért Kft.), amelynek cégnevét a képviselő-testület a 2018. május 24-én tartott ülésén hozott 47/2018. (V. 24.) számú határozatával elfogadott alapító okirat módosítás révén változtatta Szentgróti Víz- és Fürdő Kft. megnevezésről Szentgrótért Kft. megnevezésre.

Minthogy az egykori Szentgróti Víz- és Fürdő Kft. bevételszerző tevékenysége a 2017. év során megszűnt, Zalaszentgrót Város Önkormányzatának Képviselő-testülete a 71/2017. (VII. 27.) számú határozatában döntött a Szentgróti Víz- és Fürdő Kft. működésének fenntartásáról, egyetértve a társaság jövőbeni gazdasági profiljának bővítésével az önkormányzati feladatok hatékony kiszervezése, illetve egyéb gazdasági tevékenységek bevezetése révén.

A kft. ügyvezetői feladatainak ellátására 2017. október 1-jei hatállyal, öt éves határozott időtartamra Tóth István Lajos 8900 Zalaegerszeg, Gábor Áron u. 36. szám alatti lakos kapott megbízást a testület 80/2017. (IX. 28.) számú határozatával. Az ügyvezető pénzügyi üzleti tervet készített a kft. jövőjére, valamint helyzetelemzést a kft. lehetőségeire vonatkozóan, továbbá feltárta a hiánykapacitásokat a kft. tevékenységének bővítését érintően. Az ügyvezető által készített 2018. évi marketing és stratégiai tervet a 3/2018. (I. 25.) számú határozatában elfogadta a képviselő-testület.

A 2018. május 24-i testület ülésen elfogadott alapító okirat módosítás keretében nem csupán a cégnév és a telephely – 8790 Zalaszentgrót, külterület 010311/32. hrsz.-ról 8790 Zalaszentgrót, Dózsa György utca 9. számra – változott, hanem a társaság TEÁOR ’08 szerinti főtevékenysége is, amely „3600 Víztermelés, -kezelés, -ellátás” -ról „6832 Ingatlankezelés”-re módosult. Az alapító okiratban a társaság egyéb tevékenységi köre kiegészült a „7721 Szabadidős, sporteszköz kölcsönzése”, a „8230 Konferencia, kereskedelmi bemutató szervezése” és a „3600 Víztermelés,-kezelés, ellátás” TEÁOR ’08 szerinti tevékenységi körökkel.

A 2018. május 24-i ülésén a testület a 49/2018. (V. 24.) számú határozatában döntött arról, hogy 2018. június 1. napjától kezdődően határozatlan időre a kft. vagyongazdálkodásába adja az önkormányzat tulajdonában álló 19 db sörpad garnitúrát.

A kft. tevékenységi köre a 2019. év folyamán tovább bővült, ugyanis a 88/2019. (VII. 25.) számú képviselő-testületi határozat alapján 2019. augusztus 1. napjától a Szentgrótért Kft. látja el Zalaszentgrót város zöldterületeinek és közterületeinek fenntartását. Emiatt 2019. augusztus hónaptól 5 fővel bővült a Szentgrótért Kft. munkavállalói létszáma.

A Zalaszentgróti Gazdasági Ellátó Szervezet 2019. december 31-i megszüntetésével annak feladatai közül a sportcsarnok és műfüves pálya üzemeltetése 2020. január 1-jétől a kft-hez került át a képviselő-testület 140/2019. (XII. 12.) számú határozata alapján.

A testület a 150/2019. (XII. 14.) számú határozatában döntött a Zalaszentgrót Város Önkormányzata és a Cattani Partner Kft. között 2017. április 18-án a Szent Gróth Termálfürdő és Szabadidőközpont üzemeltetésére megkötött bérleti-üzemeltetési szerződés 2019. december 31. napjával közös megegyezéssel történő megszüntetéséről, így 2020. évtől a termálfürdő üzemeltetése is a Szentgrótért Kft. tevékenységi profiljai közé tartozik.

A 2020. évtől kezdte meg működését a Szentgróti Fejlesztési Ügynökség a Szentgrótért Kft. szervezeti egységeként annak érdekében, hogy lehetővé váljon a fejlesztési folyamatok hatékony előkészítése és eredményes megvalósítása. Az Ügynökség 3 fő vállalkozói szerződés keretében foglalkoztatott szakemberrel állt fel (1 fő projektmenedzser, 1 fő műszaki referens és 1 fő projektasszisztens). Az Ügynökség feladatai felölelik a fejlesztések projektmenedzsmenti, a pénzügyi és műszaki feladatainak ellátását.

A fent említett feladatok vonatkozásában a 2021. évi működési stratégia divíziónként tartalmazza a társaság 2021. évre szóló üzleti tervezését, mely alapján az alábbi finanszírozási igények merülnek fel a Szentgrótért Kft. részéről:

1. Társasházkezelés:

Jelenleg a kft. 6 db társasházat (5 db lakóház, ill. a Dózsa Gy. u. 9. szám alatti irodaház) kezelését látja el. A Zalaszentgrót Termálfürdő üzemeltetésben részt vevő szakemberek, illetve eszközpark bevonásával a társasházaknál felmerülő kisjavítások további bevételi lehetőséget jelenthetnek a divízió számára. Fontos feladat azonban ezen tevékenységek pontos meghatározása, beárazása. Megállapítható, hogy jelenlegi vevőállománnyal a divízió veszteséges (nettó -583.954,- Ft a 2021. évre tervezett eredmény), a tevékenység felülvizsgálata szükséges. Amennyiben új megrendelések nem érkeznek, a divízió megszüntetése válhat szükségszerűvé.

1. Fejlesztési Ügynökség:

A szervezeti egységnél tevékenykedő műszaki kolléga 2021. február 28-án lejáró szerződése nem kerül meghosszabbításra, tekintettel arra, hogy 2020. évben a műszaki feladatokat igénylő projektek kifutottak. A gazdasági feladatokat ellátó munkatárs élethelyzetének változásából adódóan 2021. március 1-től a Fejlesztési Ügynökség keretein belül nem lát el feladatokat, azonban a külön szerződés keretében átveszi a cég könyvviteli feladatait, illetve adminisztrációs tevékenységeinek egy részét. Az Ügynökség egy pályázatos és egy pénzügyi szakember bevonásával került tervezésre a 2021. évben. A szervezeti egység fenntartása 2021. december 31-ig az önkormányzat nettó 3.600.000 Ft + ÁFA összegű kötelezettségvállalásával nem teljesíthető, a cég a megbízási díj nettó 4.000.000,- Ft + Áfa összegre történő emelését javasolja a 2020. március 1-től 2021. december 31-ig biztosítandó szakértői feladatok ellátásáért.

1. Rendezvényekre eszközök biztosítása, valamint a szervezésben részvétel:

A nagy sátor amortizációjának következtében 2021. évtől külön nevesített munkavállaló nem kerül elszámolásra ezen a divízión. A meglévő kis eszközök kiadása, illetve az ahhoz kapcsolódó adminisztrációs tevékenység nem teszi szükségessé külön nevesített munkatárs divízióra osztását. A feladatokat a felosztott költségek között szereplő munkatársak látják el. A 2021. évre becsült bevétel nettó 455.000 Ft. A bevételek növelésére online rendelési felület létrehozását javasolja a kft, amelynek díját a cég általános költségei között szerepelteti. A javasolt fejlesztés hatásaként a tervek szerint a divízió rentábilissá válik 2021. évre.

1. Sportcsarnok üzemeltetése, műfüves pálya üzemeltetése:

A 2020. évben a tervezett bérleti díjemelések megtörténtek, azonban a kialakult pandémiás helyzet nem tette lehetővé a tervezett bevételek realizálását. Ezen körülmény teszi kétségessé a 2021. évi bevételi terv teljesítését.

A 2020. évi tényadatokból az is látszik, hogy a megállapított önkormányzati hozzájárulás nem elegendő a divízió fenntartásához. A 2020. évben megállapított nettó 1.750.380, - Ft + Áfa összegű üzemeltetési díj helyett minimálisan nettó 3.200.000, - Ft + Áfa önkormányzati hozzájárulás lenne szükséges az átvett feladat rentábilis ellátásához.

A Szentgrótért Kft. által a bérelt vagyontárgyak után fizetendő bérleti díj a pandémia okán csökkentett összegben kerülne meghatározásra, minthogy a veszélyhelyzet ideje alatt az állami és önkormányzati bérleti szerződésekre vonatkozó eltérő szabályokról szóló 609/2020. (XII. 18.) Korm. rendelet 1. § (3) bekezdése értelmében a veszélyhelyzet megszűnését követő 90. napig esedékes bérleti díj [a nemzeti vagyonról szóló törvény](https://optijus.hu/optijus/lawtext/A1100196.TV#sid) rendelkezéseitől eltérően korlátlanul csökkenthető. Ezen rendelkezés alapján eljárva 95 %-os díjkedvezményt szükséges biztosítani 2021. január 1. napjától a veszélyhelyzet megszűnését követő 90. napig.

1. Zöldterület gondozás:

Az önkormányzati zöldterületek gondozását a 2019. augusztus 1-jétől határozatlan időre kötött vállalkozási szerződés alapján látja el a kft. Ugyanakkor a cég jelenlegi terve 2021. április hónapjától nem számol ezen divízióval, tekintettel arra, hogy a nemzeti közbeszerzési értékhatár elérése okán az önkormányzat közbeszerzési eljárást köteles lefolytatni e szolgáltatás tárgyában. A 148/2020. (XII. 17.) képviselő-testületi határozatban született döntés arról, hogy Zalaszentgrót városközponti és városrészek közterületeinek fenntartására közbeszerzési eljárás kerüljön kiírásra.

A kft. működése szempontjából stratégiai fontosságú a közbeszerzésen való indulás, és nyertes ajánlat megtétele. A sikeres közbeszerzés és a külső megrendelés állomány bővülés az ágazatot – és egyben a céget – a tervek szerint nyereségessé teheti.

A 2021. év január-március közötti időszakára nettó -1.500.379,- Ft eredménnyel számol a cég, amely a téli időszakban jellemzően hiányzó megrendelésekből és az állandó költségek meglétéből adódik.

A Szentgrótért Kft. a zöldterület gondozást az önkormányzattal 2019. szeptember 1-jétől határozatlan időre kötött bérleti szerződés keretében bérelt gépekkel végzi, amelyek használatáért a cég bruttó 350.000, - Ft/év bérleti díjat fizet az önkormányzatnak. Mindazonáltal a cég által fizetendő bérleti díj a pandémia okán csökkentett összegben kerülne meghatározásra, minthogy a veszélyhelyzet ideje alatt az állami és önkormányzati bérleti szerződésekre vonatkozó eltérő szabályokról szóló 609/2020. (XII. 18.) Korm. rendelet 1. § (3) bekezdése értelmében a veszélyhelyzet megszűnését követő 90. napig esedékes bérleti díj [a nemzeti vagyonról szóló törvény](https://optijus.hu/optijus/lawtext/A1100196.TV#sid) rendelkezéseitől eltérően korlátlanul csökkenthető. Ezen rendelkezés alapján eljárva 95 %-os díjkedvezményt indokolt biztosítani 2021. január 1. napjától a veszélyhelyzet megszűnését követő 90. napig.

Tóth István Lajos ügyvezető kérelemmel fordult az Önkormányzathoz azzal kapcsolatban, hogy engedélyezze a kft. számára egy IVECO Daily billentős, hétszemélyes gépjármű beszerzését bruttó 3.290.000,- Ft értékben. A gépjármű a zöldterület gondozás divízió keretében kerülne használatbavételre, a dolgozók és a zöldterület gondozáshoz szükséges eszközök – különösképpen a már meglévő fűnyíró traktor – szállítását tenné lehetővé. A gépjármű beszerzés engedélyezése azért szükséges, mert a kft. hatályos alapító okiratának VII.2. pontja szerint az alapító az ügyvezető aláírási jogát – az alapítóval kötendő szerződések kivételével – bruttó 1.000.000,-Ft alatti ügyletekre korlátozza.

1. Zalaszentgrót Termálfürdő üzemeltetése:

A pandémia ellenére a 2020-as üzleti év kiemelkedő eredményt hozott a fürdő, illetve a kft életében, amelyben közrejátszhatott éppen a pandémia miatti mobilitás csökkenése.

2021. évben a 2020. évi bevételi adatokat vette alapul a cég. Az üzlethelységek bérleti díjának esetében emelés kezdeményezését javasolja, mely a tervezhető bevételeket, ezáltal az eredményességet növelheti. A 2021. évi tervben 1 millió forintos induláshoz szükséges karbantartási költségekkel számolt a kft. Az állandó költségek között 3,5 fő bérköltségével kalkuláltak éves szinten. A szezon idején a fürdő nyitva tartásához szükséges további létszámot (takarító + úszómester + pénztáros) alkalmi munkavállalói jogviszonyban tervezik biztosítani. Ez a költség önkormányzati segítséggel csökkenthető. A dologi kiadások a 2020. évi szinten kerültek betervezésre.

A Zalaszentgrót Termálfürdő üzemeltetésének összege 2021. március 1. napjától 2022. február 28. napjáig a tavalyi üzemeltetési díj összegével megegyezően, azaz nettó 12.810.000, - Ft + Áfa, azaz bruttó 16.268.700, - Ft összegben került meghatározásra. A Szentgrótért Kft. által fizetendő bérleti díj a 609/2020. (XII. 18.) Korm. rendelet 1. § (3) bekezdésében meghatározott csökkentési lehetőséggel élve 2021. január 1. napjától a veszélyhelyzet megszűnését követő 90. napig 95 %-os díjkedvezmény alkalmazásával összességében előreláthatólag 152.400, - Ft-ot fog kitenni a kedvezménnyel érintett 5 hónapra. A fennmaradó 7 hónapra normál bérleti díjfizetési kötelezettséget alkalmazva összességében bruttó 609.600, - Ft/hó, összesen bruttó 4.267.200, - Ft összegben került meghatározásra.

A Szentgrótért Kft. 2020. évi működésének pénzügyi eredményéről szóló tájékoztató, valamint a 2021. évi működési stratégiáról szóló előzetes tájékoztató jelen indokolás 1. sz. mellékletét képezi. Az indokolás 2. sz. mellékeltét képező cash flow a 2020. évi beszámolóhoz, a 3. sz. mellékletként megjelölt cash flow pedig a 2021. évi tervezéshez készült.

A Szentgrótért Kft. Felügyelő Bizottsága a 2021. január 20-án tartott ülésén a Szentgrótért Kft. 2020. évi beszámolóját, valamint a 2021. évi üzleti tervét és működési stratégiáját megtárgyalta, és 1/2021. (I. 20.) határozatában Zalaszentgrót Város Önkormányzatának Képviselő-testülete, mint a Szentgrótért Kft. egyszemélyes tulajdonosa és a gazdasági társaság legfőbb szerve számára elfogadásra javasolta.

1. **Határozati javaslat:**

Zalaszentgrót Város Önkormányzata Képviselő-testületének feladat- és hatáskörében eljárva a Polgármester – a Kormány 27/2021. (I. 29.) Korm. rendeletének 1. §-a alapján kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, Zalaszentgrót Város Önkormányzatának Képviselő-testülete tagjainak írásbeli véleményére figyelemmel–Tóth István Lajos ügyvezető által elkészített, a Szentgrótért Kft. 2020. évi működésének pénzügyi eredményéről szóló tájékoztatót és a 2021. évi működési stratégiájáról szóló előzetes tájékoztatót az indokolás melléklete szerinti formában és tartalommal elfogadja.

A polgármester felkéri a jegyzőt, hogy a Szentgrótért Kft. ügyvezetőjét a döntésről tájékoztassa.

**Határidő:** 2021. február 28.

**Felelős:** Dr. Simon Beáta jegyző

1. **Határozati javaslat:**

Zalaszentgrót Város Önkormányzata Képviselő-testületének feladat- és hatáskörében eljárva a Polgármester – a Kormány 27/2021. (I. 29.) Korm. rendeletének 1. §-a alapján kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, Zalaszentgrót Város Önkormányzatának Képviselő-testülete tagjainak írásbeli véleményére figyelemmel–a Szentgrótért Kft. elfogadott 2021. évi működési stratégiája alapján a Zalaszentgrót Város Önkormányzata és a Szentgrótért Kft. között a Zalaszentgrót város zöldterületei és közterületei fenntartására 2019. január 31. napján megkötött vállalkozási szerződés 2021. március 31. napjával való közös megegyezéssel történő megszüntetése mellett dönt a Zalaszentgrót városközponti és városrészek közterületeinek fenntartása tárgyában lefolytatandó közbeszerzési eljárás érvényes és eredményes lezárása esetén, a szerződésben meghatározott vállalkozói díj finanszírozását pedig változatlan összegben biztosítja.

Zalaszentgrót Város Önkormányzata Képviselő-testületének feladat- és hatáskörében eljárva a Polgármester – a Kormány 27/2021. (I. 29.) Korm. rendeletének 1. §-a alapján kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, Zalaszentgrót Város Önkormányzatának Képviselő-testülete tagjainak írásbeli véleményére figyelemmel–a Zalaszentgrót Város Önkormányzata és a Szentgrótért Kft. között 2019. január 31. napján a Zalaszentgrót város zöldterületei és közterületei fenntartásához használt gépekre vonatkozóan megkötött bérleti szerződésben meghatározott, a Szentgrótért Kft. által fizetendő bérleti díj tekintetében a veszélyhelyzet ideje alatt az állami és önkormányzati bérleti szerződésekre vonatkozó eltérő szabályokról szóló 609/2020. (XII. 18.) Korm. rendelet 1.§ (3) bekezdésében kapott felhatalmazás alapján 2021. január 1. napjától a veszélyhelyzet megszűnését követő 90. napig 95%-os díjkedvezményt biztosít.

A polgármester felkéri a jegyzőt a bérleti szerződés módosításával kapcsolatos intézkedések megtételére.

**Határidő:** azonnali

**Felelős:** Dr. Simon Beáta jegyző

1. **Határozati javaslat:**

Zalaszentgrót Város Önkormányzata Képviselő-testületének feladat- és hatáskörében eljárva a Polgármester – a Kormány 27/2021. (I. 29.) Korm. rendeletének 1. §-a alapján kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, Zalaszentgrót Város Önkormányzatának Képviselő-testülete tagjainak írásbeli véleményére figyelemmel–a Zalaszentgrót Város Önkormányzata és a Szentgrótért Kft. között 2020. január 31. napján a Sportcsarnok és műfüves kispálya tárgyában megkötött bérleti-üzemeltetési szerződésben meghatározott, a Szentgrótért Kft. által fizetendő bérleti díj tekintetében a veszélyhelyzet ideje alatt az állami és önkormányzati bérleti szerződésekre vonatkozó eltérő szabályokról szóló 609/2020. (XII. 18.) Korm. rendelet 1.§ (3) bekezdésében kapott felhatalmazás alapján 2021. január 1. napjától a veszélyhelyzet megszűnését követő 90. napig 95%-os díjkedvezményt biztosít.

A polgármester felkéri a jegyzőt a bérleti-üzemeltetési szerződés módosításával kapcsolatos intézkedések megtételére.

**Határidő:** azonnali

**Felelős:** Dr. Simon Beáta jegyző

1. **Határozati javaslat:**

Zalaszentgrót Város Önkormányzata Képviselő-testületének feladat- és hatáskörében eljárva a Polgármester – a Kormány 27/2021. (I. 29.) Korm. rendeletének 1. §-a alapján kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, Zalaszentgrót Város Önkormányzatának Képviselő-testülete tagjainak írásbeli véleményére figyelemmel–megbízza az Önkormányzat 100 %-os tulajdonában lévő Szentgrótért Kft.-t az Önkormányzat kizárólagos tulajdonában lévő Szent Gróth Termálfürdő és Szabadidőközpont üzemeltetésével a 2021. március 1-től 2022. február 28-ig tartó időszakra.

Zalaszentgrót Város Önkormányzata Képviselő-testületének feladat- és hatáskörében eljárva a Polgármester – a Kormány 27/2021. (I. 29.) Korm. rendeletének 1. §-a alapján kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, Zalaszentgrót Város Önkormányzatának Képviselő-testülete tagjainak írásbeli véleményére figyelemmel–a Szentgrótért Kft. elfogadott 2021. évi működési stratégiája alapján a Gróth Termálfürdő és Szabadidőközpont üzemeltetési díját 2021. március 1. napjától 2022. február 28. napjáig nettó 12.810.000,- Ft + Áfa, összesen 16.268.700,- Ft összegben biztosítja, továbbá a Szentgrótért Kft. által fizetendő bérleti díj tekintetében a veszélyhelyzet ideje alatt az állami és önkormányzati bérleti szerződésekre vonatkozó eltérő szabályokról szóló 609/2020. (XII. 18.) Korm. rendelet 1. § (3) bekezdésében kapott felhatalmazás alapján 2021. január 1. napjától a veszélyhelyzet megszűnését követő 90. napig 95 %-os díjkedvezményt biztosít.

A polgármester felkéri a jegyzőt az üzemeltetési szerződés megkötésével kapcsolatos intézkedések megtételére.

**Határidő:** 2021. február 28.

**Felelős:** Dr. Simon Beáta jegyző

1. **Határozati javaslat:**

Zalaszentgrót Város Önkormányzata Képviselő-testületének feladat- és hatáskörében eljárva a Polgármester – a Kormány 27/2021. (I. 29.) Korm. rendeletének 1. §-a alapján kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, Zalaszentgrót Város Önkormányzatának Képviselő-testülete tagjainak írásbeli véleményére figyelemmel–megbízza a Szentgrótért Kft-t a Kft. elfogadott 2021. évi működési stratégiája alapján Zalaszentgrót Város Önkormányzata részéről benyújtandó egyes pályázatainak projekt előkészítési, projektmenedzseri és pénzügyi szakértői feladatok ellátásával 2021. március 1. napjától 2021. december 31. napjáig tartó időszakban nettó 4.000.000,- Ft + Áfa, összesen bruttó 5.080.000,- Ft megbízási díjért.

A polgármester felkéri a jegyzőt a megbízási szerződések megkötésével kapcsolatos intézkedések megtételére.

**Határidő:** 2021. február 28.

**Felelős:** Dr. Simon Beáta jegyző

1. **Határozati javaslat:**

Zalaszentgrót Város Önkormányzata Képviselő-testületének feladat- és hatáskörében eljárva a Polgármester – a Kormány 27/2021. (I. 29.) Korm. rendeletének 1. §-a alapján kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, Zalaszentgrót Város Önkormányzatának Képviselő-testülete tagjainak írásbeli véleményére figyelemmel– felkéri Tóth István Lajos ügyvezetőt, hogy a Szentgrótért Kft. társasházkezelés divízióját vizsgálja felül, és rentábilissá tétele érdekében a szükséges intézkedéseket tegye meg.

**Határidő:** 2021. május 31.

**Felelős:** Tóth István Lajos ügyvezető

1. **Határozati javaslat:**

Zalaszentgrót Város Önkormányzata Képviselő-testületének feladat- és hatáskörében eljárva a Polgármester – a Kormány 27/2021. (I. 29.) Korm. rendeletének 1. §-a alapján kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, Zalaszentgrót Város Önkormányzatának Képviselő-testülete tagjainak írásbeli véleményére figyelemmel– engedélyezi a Szentgrótért Kft. számára az IVECO Daily billentős, hétszemélyes gépjármű beszerzését bruttó 3.290.000,- Ft értékben.

A polgármester felkéri Tóth István Lajos ügyvezetőt, hogy gépjármű beszerzés érdekében a szükséges intézkedéseket tegye meg.

**Határidő:** 2021. február 28.

**Felelős:** Tóth István Lajos ügyvezető

**Zalaszentgrót**, 2021. február 08.

**Baracskai József**

polgármester

A határozati javaslat a törvényességi előírásnak megfelel.

**Dr. Simon Beáta**

jegyző