Szám: 1-2/2021. 14. sz. napirendi pont

Indokolás

Zalaszentgrót Város Önkormányzata Polgármesterének

2021. február 15-re tervezett döntéséhez

Tárgy: Döntés a Zalaszentgróti Kézilabda Club TAO pályázata önrészének biztosításáról

Tisztelt Képviselő-testület!

A Zalaszentgróti Kézilabda Club 2021. február hónapban pályázatot tervez benyújtani a Magyar Kézilabda Szövetséghez. A pályázat a TAO támogatásból az egyesület használatában lévő Városi Sportcsarnok világítás korszerűsítését tervezi megvalósítani. A Zalaszentgrót Városi Sportcsarnok világítása még a Sportcsarnok építésekor került kialakításra, így aktuálissá vált a korszerűsítése. A tervezett korszerűsítéssel létrehozandó világítás rendszer villamos energia kapacitás igénye kb. 12kW (~3x20A), ami biztosítja a várható vételezés szükségletét. Ez kb. 40%-kal kevesebb, mint a jelenleg szükséges teljesítmény. A tervezett vételezés a meglévő folyosói elosztóról történne, ahol jelenleg 3x63A a lekötött kapacitás. Szükség esetén akár külön mértté is lehet tenni a sportcsarnok világításának energiafelhasználását. A terv nem tér ki rá, de lehetőség van Wifi-s vezérlés kialakítására is, mely rendezvények esetén biztosítaná a fények könnyű fel és lekapcsolását. Ez a tervezett kontaktorokat ugyanúgy tudná mobil applikáción keresztül vezérelni, mint ahogy a nyomógombos VV1 és VV2 elosztó. A sportcsarnok vezetékezése teljesen átépítésre kerülne. A meglévő villamos vezetékek a jelen világítástechnikai berendezéseket kiszolgálják, azonban további 20-40 évre szeretnénk a játékteret biztonságosan üzemeltethetővé tenni. A tervezés során figyelembe vételre kerültek a gazdaságossági előírások. A jelenlegi fémhalogén lámpák fényhasznosításánál jobb LED-es lámpatestek kerültek betervezésre.

Zalaszentgróti Kézilabda Club a Magyar Kézilabda Szövetség által kiírt TAO pályázatában a Zalaszentgrót Város Sportcsarnok világítás korszerűsítésére előzetes kalkulációk alapján bruttó 34.000.000,- Ft-ra tervezi benyújtani igényét. A támogatás önrésze a teljes beruházás 30%-a, azaz bruttó 10.200.000,- Ft. A Zalaszentgróti Kézilabda Club azzal a kéréssel fordult a Képviselő testülethez, hogy az Önkormányzat biztosítsa részükre a pályázathoz szükséges 30%-os önrészt.

Összességében támogatható az újabb korszerűsítés, azonban mindenképpen szükséges a létesítmény jelenlegi vagyonkezelőjével, a Zalaegerszegi Tankerületi Központ igazgatójával további egyeztetések lefolytatása a beruházás megvalósítása és adott esetben az önerő társfinanszírozásban történő biztosítása érdekében.

I. Határozati javaslat:

Zalaszentgrót Város Önkormányzata Képviselő-testületének feladat- és hatáskörében eljárva a polgármester – a Kormány 27/2021. (I. 29.) Korm. rendeletének 1. §-a alapján kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, Zalaszentgrót Város Önkormányzatának Képviselő-testülete tagjainak írásbeli véleményére figyelemmel – úgy dönt, hogy hozzájárulását adja a Zalaszentgrót Város Önkormányzata tulajdonát képező Zalaszentgrót Városi Sportcsarnok világítás korszerűsítés Zalaszentgróti Kézilabda Club TAO pályázata keretében történő megvalósításához. A pályázat 30%-os önrészét az önkormányzat a 2021/2022. évi költségvetéséből biztosítja azzal, hogy Képviselő-testület a konkrét összegről a beruházás pontos költségvetésének ismeretében dönt.

A polgármester felkéri a jegyzőt a szükséges intézkedések megtételére.

Határidő: 2021.december 31.

Felelős: Dr. Simon Beáta jegyző

II. Határozati javaslat:

Zalaszentgrót Város Önkormányzata Képviselő-testületének feladat- és hatáskörében eljárva a polgármester – a Kormány 27/2021. (I. 29.) Korm. rendeletének 1. §-a alapján kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján, Zalaszentgrót Város Önkormányzatának Képviselő-testülete tagjainak írásbeli véleményére figyelemmel – egyetért azzal, hogy a Zalaszentgróti Kézilabda Club bevonásával a részéről TAO pályázat keretében megvalósítani tervezett Zalaszentgrót Városi Sportcsarnok világítás korszerűsítés megvalósításához elengedhetetlen a létesítmény jelenlegi vagyonkezelőjével, a Zalaegerszegi Tankerületi Központ igazgatójával további egyeztetések lefolytatása a beruházás megvalósítása, hozzájárulásának beszerzése és adott esetben az önerő társfinanszírozásban történő biztosítása érdekében.

Határidő: 2021.december 31.

Felelős: Baracskai József polgármester

Zalaszentgrót, 2021. február 12.

Baracskai József

polgármester

A határozati javaslat a törvényességi előírásnak megfelel.

Dr. Simon Beáta

jegyző